laion/Wikipedia-Exotic huggingface dataset:
ঘোপাল ইউনিয়ন

ঘোপাল বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন। ছাগলনাইয়া উপজেলার সর্ব-দক্ষিণে ঘোপাল ইউনিয়নের অবস্থান। এ ইউনিয়নের উত্তর-পূর্বে শুভপুর ইউনিয়ন, পশ্চিমে মুহুরী নদী, ফেনী সদর উপজেলার ফাজিলপুর ইউনিয়ন, ফরহাদনগর ইউনিয়ন ও চট্টগ্রাম জেলার মীরসরাই উপজেলার ধুম ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার হিঙ্গুলী ইউনিয়ন এবং পূর্বে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন অবস্থিত। ঘোপাল ইউনিয়ন ছাগলনাইয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। অত্র ইউনিয়ন উত্তরে করৈয়া থেকে ঘোপাল এবং দক্ষিণে বৃহত্তর লাঙ্গলমোড়া এবং নিজকুঞ্জরা গ্রাম নিয়ে গঠিত। মাধ্যমিক বিদ্যালয় নিজকুঞ্জরা উচ্চ বিদ্যালয় মুহুরীগঞ্জ উচ্চ বিদ্যালয় হাবিবুল্লাহ্ খান উচ্চ বিদ্যালয় মাদ্রাসা নিজকুঞ্জরা ফাযিল (ডিগ্রী) মাদ্রাসা দরগাহপুর মোহাম্মাদিয়া ইসলামিয়া দাখিল মাদ্রাসা মিনাকাজী ঘোনা দাখিল মাদ্রাসা প্রাথমিক বিদ্যালয় আলোকদিয়া সরকারি প্রাথমিক বিদ্যালয় ঘোপাল সরকারি প্রাথমিক বিদ্যালয় দক্ষিণ লাঙ্গলমোড়া সরকারি প্রাথমিক বিদ্যালয় দুর্গাপুর সরকারি প্রাথমিক বিদ্যালয় দৌলতপুর সরকারি প্রাথমিক বিদ্যালয় নিজকুঞ্জরা আদর্শ একাডেমি নিজকুঞ্জরা কেজি আদর্শ বিদ্যালয় নিজকুঞ্জরা সরকারি প্রাথমিক বিদ্যালয় মাজম আলী ভূঁইঞা বাড়ী সরকারি প্রাথমিক বিদ্যালয় এই ইউনিয়নের লাঙ্গলমোড়া-নিজকুঞ্জরা গ্রাম দিয়ে বয়ে গেছে ফেনী নদী এবং এই নদী দক্ষিণে গিয়ে বঙ্গোপসাগরে মিলিত হয়েছে। ঘোপাল ইউনিয়নের অন্যতম হাটবাজারের মধ্যে পুরাতন মুহুরীগঞ্জ এবং নতুন মুহুরীগঞ্জ উল্লেখযোগ্য। পুরাতন মুহুরীগঞ্জে সপ্তাহে ১-২ দিন বাজার মিলিত হয়। এছাড়াও নতুন সমিতি বাজার অন্যতম। যেখানে প্রায় প্রতিদিন বাজার মিলে। == দর্শনীয় স্থান == ফেনী নদী। ফেনী নদী ফেনী জেলার ছাগলনাইয়া উপজেলার ঘোপাল ইউনিয়নে অবস্থিত। ফেনী নদী নামের উপর ফেনী জেলার নামকরণ করা হয়। এটি ঘোপাল ইউনিয়ন এর অন্যতম একটি দর্শনীয় স্থান। বর্তমান পরিষদ ছাগলনাইয়া উপজেলা ছাগলনাইয়া থানা ফেনী জেলা http://gopalup.feni.gov.bd/bn/site/page/rHYf-%E0%A6%AA%E0%A7%87%E0%A6%B6%E0%A6%BE%E0%A6%9C%E0%A7%80%E0%A6%AC%E0%A6%BF-%E0%A6%B8%E0%A6%82%E0%A6%97%E0%A6%A0%E0%A6%A8 "বর্তমান পরিষদ, ঘোপাল ইউনিয়ন" (পিডিএফ)। gopalup.feni.gov.bd। সংগ্রহের তারিখ ২০২২-০৮-১৬।  "চেয়ারম্যান, ঘোপাল ইউনিয়ন"। gopalup.feni.gov.bd। সংগ্রহের তারিখ ২০২২-০৮-১৬।
কবি (হুমায়ূন আহমেদের উপন্যাস)

কবি বাংলাদেশী লেখক হুমায়ূন আহমেদের একটি উপন্যাস এটি ১৯৯৬ সালে প্রকাশিত। বইটিতে তিনজন কবির গল্প বিবৃত হয়েছে। কবি উপন্যাস সম্পর্কে হুমায়ূন আহমেদ কবি উপন্যাসের ফ্ল্যাপে লিখেছেনঃ আতাহার – কবি সাজাদ – কবি মজিদ – কবি রশীদ আলি – আতাহারের বাবা সালমা বানু – আতাহারের মা মিলি – আতাহারের বোন হোসেন সাহেব – সাজ্জাদের বাবা নিতু – সাজ্জাদের বোন তিন কবির জীবন নিয়ে কথা হুমায়ূন আহমেদ হুমায়ূন আহমেদের সৃষ্টিকর্ম রহমান, মুম (১৩ নভেম্বর ২০১৬)। "কবি হুমায়ূন আহমেদ"। রাইজিংবিডি ডট কম। সংগ্রহের তারিখ ১৩ সেপ্টেম্বর ২০১৮।  হুমায়ূন আহমেদ (জানুয়ারি ১৯৯৬)। কবি। কাকলী প্রকাশনী, ৩৮/৪ বাংলাবাজার ঢাকা। পৃষ্ঠা বইয়ের ফ্ল্যাপ। আইএসবিএন 984 70133 0102 8 |আইএসবিএন= এর মান পরীক্ষা করুন: invalid prefix (সাহায্য)।  গুডরিড্‌সে কবি
এম নাইট শ্যামালান

মনোজ নালিত্য শ্যামালান (মালয়ালম: മനോജ് നെല്ലിയാട്ട് ശ്യാമളന്‍, তামিল: மனோஜ் நெல்லியட்டு ஷியாமளன்; জন্ম: ৬ আগস্ট, ১৯৭০) ভারতীয় বংশোদ্ভূত মার্কিন চলচ্চিত্র পরিচালক, প্রযোজক এবং চিত্রনাট্যকার। চলচ্চিত্র অঙ্গণে তিনি এম নাইট শ্যামালান নামে পরিচিত। সমসাময়িক সমাজ সংস্কৃতিতে অতিপ্রাকৃত উপাদান নিয়ে চলচ্চিত্র নির্মাণের জন্য তিনি সুপরিচিত। তার ছবিগুলো একটি জটিল এবং প্যাঁচালো কাহিনীর মাধ্যমে শেষ হয়। মার্কিন যুক্তরাষ্ট্রের পেনসিলভানিয়া অঙ্গরাজ্যের ফিলাডেলফিয়া শহর এবং এর আশেপাশের অঞ্চলকে চলচ্চিত্র ফুটিয়ে তুলেছেন বিভিন্নভাবে। তার অধিকাংশ চলচ্চিত্রেই তাকে একটি গৌণ চরিত্রে অভিনয় করতে দেখা যায়। একে মূল ধারার অভিনয় না বলে ক্যামিও অ্যাপিয়ারেন্স বলাই অধিক যুক্তিসঙ্গত। তিনি মেজর ফিল্ম স্টুডিওতে কাজ করেন। শ্যামালানের সবচেয়ে প্রশংসিত চলচ্চিত্রগুলো হল অতিপ্রাকৃত ভীতিপ্রদ থ্রিলার দ্য সিক্স্‌থ সেন্স (১৯৯৯), সুপারহিরো থ্রিলার আনব্রেকেবল (২০০০), বিজ্ঞান কল্পকাহিনীমূলক ভীতিপ্রদ সাইন্‌স (২০০২) এবং ঐতিহাসিক নাট্যধর্মী ভীতিপ্রদ চলচ্চিত্র দ্য ভিলেজ (২০০৪)। শ্যামালানের পরবর্তীতে কল্পনাধর্মী চলচ্চিত্র লেডি ইন দ্য ওয়াটার (২০০৬), ভীতিপ্রদ থ্রিলার দ্য হ্যাপেনিং (২০০৮), দ্য লাস্ট এয়ারবেন্ডার (২০১০) এবং বিজ্ঞান কল্পকাহিনীমূলক আফটার আর্থ (২০১৩)। এই চলচ্চিত্রগুলো জন্য শ্যামালান নেতিবাচক সমালোচনা লাভ করেন, কিন্তু কয়েকটি চলচ্চিত্র বাণিজ্যিকভাবে সফল হয়। আফটার আর্থ ছবির বাণিজ্যিক ব্যর্থতার পর শ্যামালান ভীতিপ্রদ দ্য ভিজিট (২০১৫) এবং মনস্তাত্ত্বিক ভীতিপ্রদ স্প্লিট (২০১৬) দিয়ে সফল হন। ২০১০ সালে তিনি ডেভিল চলচ্চিত্র প্রযোজনা করেন। ২০০৮ সালে শ্যামালান ভারত সরকার কর্তৃক প্রদত্ত পদ্মশ্রী পদকে ভূষিত হন। Huber, Robert; Wallace, Benjamin (২০০৬)। The Philadelphia Reader। Temple University Press। পৃষ্ঠা 197।  "Monitor"। Entertainment Weekly (1219)। Time Inc.। ১০ আগস্ট ২০১২। পৃষ্ঠা 27।  "Padma Shri Awardees"। india.gov.in। National Informatics Centre, Government of India। ৩০ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৭।  উইকিমিডিয়া কমন্সে Night Shyamalan সংক্রান্ত মিডিয়া রয়েছে। M. Night Shyamalan Online ইন্টারনেট মুভি ডেটাবেজে M. Night Shyamalan (ইংরেজি) M. Night Fans boxofficemojo on Lady in the Water The Smoking Gun
জেনিফার হাডসন

জেনিফার কেট হাডসন (ইংরেজি: Jennifer Kate Hudson; জন্ম: ১২ সেপ্টেম্বর ১৯৮১) হলেন একজন মার্কিন গায়িকা, অভিনেত্রী ও মুখপাত্র। তিনি ২০০৪ সালে আমেরিকান আইডলের তৃতীয় মৌসুমে ফাইনালিস্ট ও সপ্তম স্থান অধিকার করার পর পরিচিতি লাভ করেন। ড্রিমগার্লস (২০০৬)-এ এফি হোয়াইট চরিত্রে অভিনয় দিয়ে তার চলচ্চিত্রে অভিষেক হয়, যার জন্য তিনি শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কার অর্জন করেন। পরবর্তীকালে তিনি সেক্স ইন দ্য সিটি (২০০৮), দ্য সিক্রেট লাইফ অব বিজ (২০০৮) ও ব্ল্যাক নেটিভিটি (২০১৩) চলচ্চিত্রে কাজ করেন। ২০১৫ সালে দ্য কালার পার্পল-এর পুনরুজ্জীবিতকরণে শাগ অ্যাভারি চরিত্রে অভিনয় দিয়ে তার ব্রডওয়ে মঞ্চে অভিষেক হয়। ২০১৩ সালে হলিউড ওয়াক অব ফেমে তার নামাঙ্কিত তারকা খচিত হয়। ২০১৭ সাল থেকে হাডসন দ্য ভয়েস ইউকে ও দ্য ভয়েস-এ কোচ হিসেবে কাজ করছেন, এবং তিনি প্রথম নারী কোচ হিসেবে ইউকে সংস্করণ জয় করেন। হাডসন ১৯৮১ সালের ১২ই সেপ্টেম্বর ইলিনয়ের শিকাগো শহরে জন্মগ্রহণ করেন। তার পিতা স্যামুয়েল সিম্পসন (মৃ. ১৯৯৯) এবং মাতা ডারনেল ডোনারসন (৭ নভেম্বর ১৯৫০-২৪ অক্টোবর ২০০৮)। তিনি তার পিতামাতার তিন সন্তানের মধ্যে সর্বকনিষ্ঠ। ইঙ্গলউডে তার বাপ্তিস্ম হয়। তিনি ১৯৯৯ সালে ডানবার ভোকেশনাল হাই স্কুল থেকে পাস করেন। তিনি হুইটনি হিউস্টন, আরেথা ফ্র্যাঙ্কলিন, ও প্যাটি লাবেল তাকে অনুপ্রাণিত করেছে বলে উল্লেখ করেন। এছাড়া তিনি মারিয়া কেরিকে তার সঙ্গীতের অনুপ্রেরণা বলে উল্লেখ করেন। ৭ বছর বয়সে তিনি গির্জায় গান পরিবেশনা শুরু করেন এবং তার প্রয়াত মাতামহী জুলিয়ার সহায়তায় কমিউনিটি থিয়েটারে অংশগ্রহণ শুরু করেন। তিনি ল্যাংস্টন বিশ্ববিদ্যালয়ে ভর্তি হন কিন্তু গৃহকাতরতা ও আবহাওয়ার সাথে খাপ খাওয়াতে না পারায় এক সেমিস্টার পর বিশ্ববিদ্যালয় ত্যাগ করেন এবং কেনেডি-কিং কলেজে ভর্তি হন। জেনিফার হাডসন (২০০৮) আই রিমেম্বার মি (২০১১) জেএইচইউডি (২০১৪) "Jennifer Hudson Joins U.K. Version of 'The Voice' as Coach"। ভ্যারাইটি (ইংরেজি ভাষায়)। ২৯ সেপ্টেম্বর ২০১৬। সংগ্রহের তারিখ ১২ সেপ্টেম্বর ২০১৮।  "Person: Jennifer Hudson: Biography"। অলমুভি। সংগ্রহের তারিখ ২৪ ডিসেম্বর ২০১৮।  হোয়েকস্ট্রা, ডেভ (ডিসেম্বর ১৬, ২০০৬)। "Living the dream"। শিকাগো সান-টাইমস। সান-টাইমস মিডিয়া গ্রুপ। ফেব্রুয়ারি ৪, ২০০৯ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৮।  "Yahoo Biography"। Yahoo!। জুন ২৮, ২০১১ তারিখে মূল থেকে আর্কাইভ করা। সংগ্রহের তারিখ মার্চ ১০, ২০১১।  "Social Security Death Index"। Ssdi.rootsweb.ancestry.com। জুলাই ১৫, ২০১০। সেপ্টেম্বর ২৪, ২০১৭ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৮।  The Associated Press (ফেব্রুয়ারি ২০, ২০০৭)। "For Oscar nominee Jennifer Hudson, all roads lead back to church: 'I don't do clubs'"। ইন্টারন্যাশনাল হেরাল্ড ট্রিবিউট। সংগ্রহের তারিখ ২৪ ডিসেম্বর ২০১৮।  "Jennifer Hudson 1981–"। বায়োগ্রাফি টুডে। 17 (1): 50। ২০০৭। আইএসএসএন 1058-2347।  "Chicago fetes hometowner Jennifer Hudson"। China Daily। মার্চ ৬, ২০০৭। সংগ্রহের তারিখ সেপ্টেম্বর ২৪, ২০১৭।  "Dreamgirls Star Hudson Dreams Of Houston Duet"। ফিমেল ফার্স্ট। ফেব্রুয়ারি ৭, ২০০৮। সংগ্রহের তারিখ ২৪ ডিসেম্বর ২০১৮।  বায়োগ্রাফি টুডে, পৃ. ৫০। বায়োগ্রাফি টুডে, পৃ. ৫১। উইকিমিডিয়া কমন্সে জেনিফার হাডসন সংক্রান্ত মিডিয়া রয়েছে। দাপ্তরিক ওয়েবসাইট অলমুভিতে জেনিফার হাডসন ইন্টারনেট ব্রডওয়ে ডেটাবেজে জেনিফার হাডসন (ইংরেজি) ইন্টারনেট মুভি ডেটাবেজে জেনিফার হাডসন  (ইংরেজি)
এগ্রি হর্টিকালচারাল সোসাইটি অফ ইন্ডিয়া

এগ্রি হর্টিকালচার সোসাইবি অফ ইন্ডিয়া কলকাতার আলিপুর রোডে উইলিয়াম কেরী দ্বারা ১৮২০ সালে প্রতিষ্ঠিত হয়। এটি একটি ফুলের বাগান, গ্রীনহাউস, একটি গবেষণা পরীক্ষাগার এবং একটি গ্রন্থাগার। এটি গাছ এবং ফুলের বিশাল সংগ্রহের আয়োজন করে। এখানে ক্যান্না সহ উদ্ভিদ বৈচিত্র্যের উল্লেখযোগ্য সংগ্রহ রয়েছে, যার জন্য এই উদ্যানের একটি দীর্ঘ এবং প্রসিদ্ধ ঐতিহ্য আছে। বাগানটিতে উদ্যানপালক এবং উদ্ভিদ/ফুলের প্রেমীদের জন্য সুবিধা রয়েছে। নির্দিষ্ট প্রজাতির বাগানে এবং চাষের কোর্সগুলি সাধারণ জনগণকে সময়ে সময়ে প্রদান করা হয়। বাগানটি খুবই বড়। সোসাইটির বাগানে ফার্ন এবং ঔষধি উদ্ভিদের চাষ ও পতিপালন হয়। হাজার হাজার ফল ও ফুলের চাষ হয় এবং নার্সারিও কেনা যায়। এটি শীতকালে বার্ষিক ফুলের প্রদর্শির আয়োজন করে এবং উদ্যানপালন প্রশিক্ষণ প্রদান করে যা একটি প্রধান ঋতু আকর্ষণ। ১৮৯৪ সালে পার্সি ল্যাঙ্কাস্টার সোসাইটির সেক্রেটারি পদে নিযুক্ত হন এবং বিখ্যাত আলিপুর ক্যান্না সংগ্রহ প্রতিষ্ঠা করেন। ১৯৬০-এর দশকে অবসর গ্রহণ না করা পর্যন্ত তাঁর কাজ তার পুত্র সিডনি পার্সি-ল্যাঙ্কাস্টারের দ্বারা পরিচালিত হয়। ফুলের প্রদর্শি ৫ থেকে ৮ জানুয়ারী ২০১৭ সালে হয়। বার্ষিক ফুলের প্রদর্শি নামে আরেকটি ফুল প্রদর্শি ৯ -২২ ফেব্রুয়ারি ২০১৭ সালে অনুষ্ঠিত হয়। ইন অ্যান ইন্ডিয়ান গার্ডেনে, এস পার্সি-ল্যাঙ্কস্টার, ১৯২৭ উইকিমিডিয়া কমন্সে এগ্রি হর্টিকালচারাল সোসাইটি অফ ইন্ডিয়া সংক্রান্ত মিডিয়া রয়েছে। Society web site Botanic Garden Conservation International's Garden Search Database http://www.botanique.com/ http://www.dmoz.org/Science/Biology/Botany/Institutions/Botanical_Gardens_and_Arboreta/ http://www.ftg.org ওয়েব্যাক মেশিনে আর্কাইভকৃত ৫ নভেম্বর ২০১৭ তারিখে http://www.usbg.gov World garden finder
গলবিল প্রদাহ

গলবিল প্রদাহ বলতে ব্যাকটেরিয়া বা ভাইরাসের দ্বারা রোগ-সংক্রমণের কারণে গলার পেছনের দিকে অর্থাৎ গলবিলে ব্যথা হওয়াকে বোঝায়। গলা ব্যথার পাশাপাশি আরও কিছু উপসর্গ আছে যেমন ঢোক গিলতে কষ্ট হওয়া, কাশি, মাথাব্যথা, কর্কশ কণ্ঠ, সর্দি পড়া, গলবিল লাল হয়ে যাওয়া, লসিকাগ্রন্থিগুলির ফুলে যাওয়া এবং জ্বর হওয়া। সাধারণত ৩ থেকে ৫ দিন এই উপসর্গগুলি অব্যাহত থাকে। গলবিল প্রদাহকে এক ধরনের ঊর্ধ্ব শ্বাসনালি সংক্রমণ হিসেবে শ্রেণীকরণ করা হয়েছে। জটিল অবস্থা ধারণ করলে গলবিল প্রদাহ থেকে অস্থিকোটর প্রদাহ বা সাইনাসের প্রদাহ (Sinusitis) এবং তীব্র মধ্যকর্ণ প্রদাহ (Acute otitis media) হতে পারে। বেশিরভাগ ক্ষেত্রে গলবিল প্রদাহের জন্য ভাইরাস দায়ী। তবে ২৫% শিশু ও ১০% প্রাপ্তবয়স্কের ক্ষেত্রে স্ট্রেপ্টোকক্কাস জাতীয় ব্যাকটেরিয়ার জন্য সৃষ্ট যে গলবিল প্রদাহ হয় (ইংরেজিতে "স্ট্রেপ থ্রোট" নামে পরিচিত), সেটি বিপদজনক। কারণ এতে বাতজ্বর হওয়ার ঝুঁকি থাকে। তাই স্ট্রেপটোকক্কাসের জন্য গলবিল থেকে নেওয়া নমুনা পরীক্ষা করতে হয় ("স্ট্রেপ থ্রোট কালচার") এবং সময়মত ব্যাকটেরিয়ানাশক বা অ্যান্টিবায়োটিক ওষুধ দিয়ে চিকিৎসা করতে হয়। অন্যদিকে ভাইরাসজনিত গলবিল প্রদাহের জন্য ব্যাকটেরিয়ানাশক ওষুধ কোনও কাজে আসে না; এক্ষেত্র শুধুমাত্র উপসর্গ প্রশমনের জন্য ওষুধ দেওয়া হয়। এছাড়া ছত্রাক, অতিসংবেদনশীলতা বা অ্যালার্জি, ধূমপান, অম্ল ঢেকুর, ইত্যাদি কারণেও ক্ষেত্রবিশেষে গলবিল প্রদাহ হতে পারে। আলজিহ্বা প্রদাহ, থাইরয়েড প্রদাহ, গলবিল-পশ্চাদ্দেশীয় ফোঁড়া ইত্যাদি রোগের ক্ষেত্রেও একই ধরনের উপসর্গ দেখা যেতে পারে। Rutter, Paul Professor; Newby, David (২০১৫)। Community Pharmacy ANZ: Symptoms, Diagnosis and Treatment (ইংরেজি ভাষায়)। Elsevier Health Sciences। পৃষ্ঠা 19। আইএসবিএন 9780729583459। ৮ সেপ্টেম্বর ২০১৭ তারিখে মূল থেকে আর্কাইভ করা।  Hildreth, AF; Takhar, S; Clark, MA; Hatten, B (সেপ্টেম্বর ২০১৫)। "Evidence-Based Evaluation And Management Of Patients With Pharyngitis In The Emergency Department."। Emergency medicine practice। 17 (9): 1–16; quiz 16–7। পিএমআইডি 26276908।  Weber, R (মার্চ ২০১৪)। "Pharyngitis."। Primary care। 41 (1): 91–8। ডিওআই:10.1016/j.pop.2013.10.010। পিএমআইডি 24439883।  Jones, Roger (২০০৪)। Oxford Textbook of Primary Medical Care (ইংরেজি ভাষায়)। Oxford University Press। পৃষ্ঠা 674। আইএসবিএন 9780198567820। সংগ্রহের তারিখ ৪ আগস্ট ২০১৬।  "Pharyngitis"। National Library of Medicine। ২০ মে ২০১৬ তারিখে মূল থেকে আর্কাইভ করা। সংগ্রহের তারিখ ৪ আগস্ট ২০১৬।
আমানুল্লাহ কলেজ

আমান উল্লাহ বিশ্ববিদ্যালয় কলেজ বাংলাদেশের বরিশাল বিভাগের পিরোজপুর জেলার অন্তর্গত ভান্ডারিয়া উপজেলার বারিধারা, রাধানগর নামক স্থানে অবস্থিত একটি শিক্ষা প্রতিষ্ঠান। কলেজটির প্রতিষ্ঠাতা জনাব এম এ খালেক। সূচনালগ্ন থেকে, কলেজটিতে শুধুমাত্র উচ্চমাধ্যমিক শ্রেণীতে ক্লাস নেয়া হত, তবে বর্তমানে এতে জাতীয় বিশ্ববিদ্যালয় অধীনে বিভিন্ন বিষয়ে স্নাতক সম্মান শিক্ষা কার্যক্রম চালু রয়েছে। কলেজটি ভান্ডারিয়া-কাঠালিয়া মহাসড়কের পাশে হওয়ায় এর যাতায়াত ব্যবস্থা বেশ উন্নত। শিক্ষার্থী ও শিক্ষক দের কলেজে যাতায়াতের জন্য দুইটি উন্নত বাস রয়েছে। এছাড়াও কলেজে যাতায়াতের জন্য বাস রিক্সা এবং ব্যাটারি চালিত ইজিবাইক রয়েছে। "AMAN ULLAH COLLEGE"। www.barisalboard.gov.bd। সংগ্রহের তারিখ ২০২১-০২-২০।
চার্লি রবার্টস

চার্লি রবার্টস (জন্ম এপ্রিল ৬, ১৮৮৩ ডার্লিংটন, মৃত্যু আগস্ট ৭, ১৯৩৯ ম্যানচেস্টার) ছিলেন একজন ইংরেজ ফুটবল খেলোয়াড়। বিশপ অকল্যান্ড দলের হয়ে তিনি খেলা শুরু করেন, পরে খুব তাড়াতাড়ি গ্রিমসবি টাউন দলে চলে যান। ১৯০৪ সালে তিনি ৪০০ পাউন্ডের বিনিময়ে ম্যানচেস্টার ইউনাইটেড ক্লাবে যোগদান করেন। সেসময় ম্যানচেস্টার ইউনাইটেড ছিলেন জে. আর্নেস্ট ম্যাংনাল ম্যানচেস্টার সিটি ক্লাব থেকেও কিছু খেলোয়াড়কে নিয়ে আসে যার মধ্যে বিলি মেরেডিথ ও স্যান্ডি টার্নবুল উল্লেখযোগ্য। রবার্টের ক্লাবে যোগদান ছিল ক্লাবের উন্নয়নের জন্য খুবই গুরুত্বপূর্ণ। তিনি ছিলেন শক্তিশালী, দক্ষ ও দ্রুতিগতির সেন্টার-ব্যাক। তিনি পেশাদার খেলোয়াড়দের সংগঠিত করায় উৎসাহী ছিলেন। ১৯০৭ সালের ২ ডিসেম্বর রবার্টস, মেরেডিথকে সাথে নিয়ে প্লেয়ারস অ্যাসোসিয়েশন গঠন করেন। এফএর সমর্থিত না হলেও লীগ ক্লাবের কাছে সংগঠনটি সমর্থন পেয়েছিল। তিনি সাধারণত হাফ-ব্যাক বা সেন্টার-হাফ হিসেবেই ম্যানচেস্টার ইউনাইটেড ক্লাবে খেলতেন। ক্লাবের পক্ষে তিনি ১৯০৮ ও ১৯১১ সালে লীগ শিরোপা এবং ১৯০৯ সালে এফএ কাপ জেতেন। ১৯১৩ সালের আগস্ট মাসে তৎকালীন রেকর্ড ১,৫০০ পাউন্ডের বিনিময়ে তিনি ওল্ডহ্যাম অ্যাথলেটিক ক্লাবে যোগ দেন। এছাড়া তিনি ম্যানেজারের ভূমিকাও পালন করেছেন। চার্লি রবার্টস তিনবার ইংল্যান্ড দলের পক্ষে আন্তর্জাতিক খেলায় অংশ নিয়েছেন। এছাড়া ম্যানচেস্টার ইউনাইটেড ক্লাবের পক্ষে খেলা প্রথম ইংল্যান্ড আন্তর্জাতিক খেলোয়াড়ও তিনিই। 'ডিজি স্পেলস' অসুখে ভোগার পর অপারেশনের সময় ম্যানচেস্টার রয়াল ইনফার্মারিতে তিনি মারা যান। ম্যানচেস্টার ইউনাইটেড এফএ কাপ বিজয়ী: ১৯০৯
হ্যারি মগার

হেনরি হার্বার্ট "হ্যারি" মগার, (জন্ম সেপ্টেম্বর ১৮৭৯ সাউদাম্পটন, মৃত্যু ম্যানচেস্টার ১৬ জুন ১৯২৭ [১]), ছিলেন ইংরেজ ফুটবল গোলরক্ষক। স্থানীয় ফরেস্ট সুইফ্‌টস ক্লাবে তিনি তার খেলোয়াড়ী জীবন শুরু করেন। পরে তিনি ১৮৯৮ সালে ফ্রিম্যান্ট্‌ল ক্লাবে যোগ দেন। ১৮৯৯ সালে ফ্রিম্যান্ট্‌ল ক্লাবে নিবন্ধন থাকা সত্ত্বেও ফরেস্ট সুইফ্‌টস ক্লাবের অপেশাদার দলের পক্ষে খেলার জন্য তাকে দুই মাসের নিষেধাজ্ঞা দেয়া হয়। ১৯০০ সালের গ্রীষ্মে তিনি সাউদাম্পটন ক্লাবে যোগ দেন। কিন্তু তৎকালীন ইংল্যান্ড দলের গোলরক্ষক জ্যাক রবিনসনের উপস্থিতির কারণে তিনি বেশিরভাগ সময়ে সাইড বেঞ্চে থেকেছেন। দীর্ঘকায় ও পাতলা হ্যারি উচু বল ধরতে ওস্তাদ ছিলেন। রবিনসনের উপস্থিতির কারণে তিন বছরের দীর্ঘ সাউদাম্পটন জীবনে তিনি মাত্র ১৪টি খেলায় অংশ নিতে পেরেছিলেন। ১৯০৩ সালের মে মাসে তাকে ম্যানচেস্টার ইউনাইটেড ক্লাবে বিক্রি করা হয়। ১৯১২ সালে অবসর গ্রহণের আগ পর্যন্ত তিনি এই ক্লাবেই ছিলেন। এখানে তিনি ২৬৪ খেলায় অংশ নিয়েছিলেন এবং ১৯০৭-০৮ ও ১৯১০-১১ মৌসুমে ফুটবল লীগ চ্যাম্পিয়নশিপ এবং ১৯০৯ সালে এফএ কাপ জয়ে অগ্রণী ভুমিকা পালন করেছেন। দ্য ফুটবল লীগ চ্যাম্পিয়নশিপ: ১৯০৭-০৮, ১৯১০-১১ এফএ কাপ: ১৯০৯ Duncan Holley & Gary Chalk (১৯৯২)। The Alphabet of the Saints। ACL & Polar Publishing। আইএসবিএন ০-৯৫১৪৮৬২-৩-৩।  Manchester United profile
ডিক ডাকওয়ার্থ

ডিক ডাকওয়ার্থ (জন্ম ১৮৮০ ম্যানচেস্টার) ছিলেন একজন ইংরেজ ফুটবল খেলোয়াড়। তিনি হাফ ব্যাক হিসেবে খেলতেন। ডাকওয়ার্থ ম্যানচেস্টার ইউনাইটেড যুব দল থেকে উঠে এসেছিলেন এবং মূল দলের হয়ে প্রথম ম্যাচ খেলেন ১৯ ডিসেম্বর ১৯০৩ সালে। ১৯০৮ সালের লীগ ও ১৯০৯ সালের এফএ কাপ বিজয়ী দলের সদস্য ছিলেন তিনি। ক্লাবের পক্ষে ২৫৪ খেলায় তিনি ১১ গোল করেন। মিডলেসব্রোর বিরুদ্ধে তিনি তার শেষ খেলা খেলেন ১৯১৫ সালের ১৫ নভেম্বর। ১৯১৫ সালে ইনজুরির কারণে তিনি অবসর গ্রহণ করেন। ম্যানচেস্টার ইউনাইটেড এফএ কাপ বিজয়ী: ১৯০৯
ফেনী সদর থানা

ফেনী সদর থানা বাংলাদেশের ফেনী জেলার অন্তর্গত ফেনী সদর উপজেলার একটি থানা। ফেনী সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ফেনী সদর থানার আওতাধীন। পৌরসভা: ফেনী ইউনিয়নসমূহ: ১নং শর্শদি ২নং পাঁচগাছিয়া ৪নং ধর্মপুর ৫নং কাজিরবাগ ৬নং কালিদহ ৭নং বালিগাঁও ৮নং ধলিয়া ৯নং লেমুয়া ১০নং ছনুয়া ১১নং মোটবী ১২নং ফাজিলপুর ১৩নং ফরহাদনগর ফেনী সদর উপজেলা ফেনী জেলা
মোস্তাফিজার রহমান মোস্তফা

মোস্তাফিজার রহমান মোস্তফা বাংলাদেশের একজন রাজনীতিবিদ। তিনি রংপুর সিটি কর্পোরেশনের মেয়র ছিলেন। তিনি জাতীয় পার্টি রংপুর মহানগরের সভাপতি এবং কেন্দ্রীয় কমিটির প্রেসিডিয়াম সদস্য। মোস্তাফিজুর রহমান কাফ্রিখাল, মিঠাপুকুর,রংপুর এর সম্ভ্রান্ত মুসলিম পরিবার এ জন্মগ্রহণ করেন। রহমান ১৯৭৯ সালে কারমাইকেল বিশ্ববিদ্যালয় কলেজ হতে বিজ্ঞান বিভাগে স্নাতক ডিগ্রী লাভ করেন। ছাত্র জীবন থেকেই তিনি ছাত্র রাজনীতিতে সক্রিয়ভাবে জড়িয়ে পড়েন। তিনি ১৯৮৩-১৯৮৪ সালে কুমরগঞ্জ দ্বিমুখী উচ্চ বিদ্যালয়ে শিক্ষক হিসেবে শিক্ষকতা শুরু করেন এবং পরবর্তীতে বিদ্যুৎ উন্নয়ন বোর্ডের একজন প্রথম শ্রেণীর ঠিকাদার হিসেবে ব্যবসা শুরু করেন। এর পাশাপাশি তিনি সমাজ সেবামূলক বিভিন্ন কাজে নিজেকে জড়িয়ে রাখেন। ১৯৯৪ সালে রংপুরে গঠিত জাতীয় পার্টির জেলা কমিটিতে সদস্য হিসেবে অন্তর্ভুক্ত হন মোস্তফা। পর্যায়ক্রমে জাতীয় পার্টি পৌর নির্বাহী কমিটির সাধারণ সম্পাদক হিসেবে ৮ বছর, সদর উপজেলা কমিটির সভাপতি হিসেবে ৩ বছর, জেলা সাধারণ সম্পাদক হিসেবে ২ বছর ৬ মাস, জেলা  সদস্য সচিব হিসেবে প্রায় ২ বছর এবং ২০০৯ সালে বিপুল ভোটে রংপুর সদর উপজেলা চেয়ারম্যান নির্বাচিত হয়ে দায়িত্ব পালন করেন তিনি। ২০১৭ ও ২০২২ সালের নির্বাচনে তিনি জাতীয় পার্টির হয়ে রংপুর সিটি কর্পোরেশনের মেয়র হিসেবে নির্বাচিত হন। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়। "রসিক মেয়র মোস্তফা"। আমাদের সময়। ২০১৮-০৯-১২ তারিখে মূল থেকে আর্কাইভ করা। সংগ্রহের তারিখ ২০১৮-০৯-১২।  "রসিক নির্বাচনে জাপার প্রার্থী মোস্তফা"। সমকাল। ২০১৮-০২-০৯ তারিখে মূল থেকে আর্কাইভ করা। সংগ্রহের তারিখ ২০১৮-০৯-১২।  "রসিক নির্বাচনে আবারও জয়ী মোস্তফা"। বাংলানিউজটোয়েন্টিফোর.কম। সংগ্রহের তারিখ ২৮ ডিসেম্বর ২০২২।  "এরশাদের বিশ্বস্ততার প্রতীক মোস্তফা: রসিক নির্বাচন"। দৈনিক ইত্তেফাক। ২০১৭-১২-২৩ তারিখে মূল থেকে আর্কাইভ করা। সংগ্রহের তারিখ ২০১৮-০৯-১২।  "রসিক মেয়র মোস্তফা"। jagonews24.com। ২০১৮-০১-১২ তারিখে মূল থেকে আর্কাইভ করা। সংগ্রহের তারিখ ২০১৮-০৯-১২।  "মোস্তফার পুঁজি ব্যক্তি ইমেজ ও লাঙ্গল, ঝন্টুর নৌকা"। banglanews24.com। সংগ্রহের তারিখ ২০১৮-০৯-১২।  "বড় জয়ে মেয়র নির্বাচিত মোস্তাফিজার রহমান"। দৈনিক বণিক বার্তা। ২২ ডিসেম্বর ২০১৭। সংগ্রহের তারিখ ১২ সেপ্টেম্বর ২০১৮। [স্থায়ীভাবে অকার্যকর সংযোগ] "মেয়র পরিচিতি, রংপুর সিটি কর্পোরেশন"। rpcc.gov.bd। ২০১৮-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৯-১২।  "এবার ১২ সিটির মেয়র অপসারণ"। দৈনিক কালবেলা। ১৯ আগস্ট ২০২৪। ১৯ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০২৪।
লিট্‌ল ম্যানহাটন

লিট্‌ল ম্যানহাটন মার্কিন রোমান্টিক কমেডি চলচ্চিত্র। এটি ২০০৫ সালে মুক্তি পায়। ছবিটি পরিচালনা ও কাহিনী লিখেছেন মার্কলেভিন এবং জেনিফার ফ্লাকেট। ব্যক্তিগত জীবনে তারা স্বামী- স্ত্রী। ১০ বছরের বালক গেভ এর প্রথম প্রেমে পড়ার গল্প নিয়ে এই চলচ্চিত্রটি। দৃশ্যায়ন হয়েছে ম্যানহাটনে। বক্স অফিস মোজোতে Little Manhattan (ইংরেজি) Little Manhattan official web site ইন্টারনেট মুভি ডেটাবেজে লিট্‌ল ম্যানহাটন (ইংরেজি)
তাজ মালিক

তাজ মালিক (পশতু: تاج ملک; জন্ম: ১ জানুয়ারি, ১৯৭৫) নানগারহর প্রদেশে জন্মগ্রহণকারী প্রথিতযশা ও সাবেক আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ-ব্রেক বোলিংয়ে পারদর্শিতা দেখিয়েছেন তিনি। আফগান ক্রিকেটে অন্যতম প্রভাববিস্তারকারী ব্যক্তিত্ব হিসেবে তাকে গণ্য করা হয়ে থাকে। এছাড়াও, জাতীয় দলের প্রথম কোচ হিসেবে দায়িত্ব পালন করেছেন। আফগানিস্তান জাতীয় ক্রিকেট একাডেমির সভাপতি হিসেবে ঘরোয়া প্রতিযোগিতাসমূহে নেতৃত্ব দেন ও আফগানিস্তান ক্রিকেট ফেডারেশনের সম্পাদকের দায়িত্বে ছিলেন তিনি। ২০১০ সালে আইসিসি বিশ্ব টুয়েন্টি২০ প্রতিযোগিতায় আফগানিস্তান জাতীয় ক্রিকেট দলের বাছাইপর্ব নিয়ে ‘আউট অব দি অ্যাশেজ’ শিরোনামীয় প্রামাণ্যচিত্রে তাকে উপস্থাপন করা হয়েছিল। Berry, Scyld (২২ মার্চ ২০১২)। "Afghanistan cricketers on the fast-track to Test status after World Twenty20 success in Dubai"। Telegraph Cricket। The Daily Telegraph। সংগ্রহের তারিখ এপ্রিল ৬, ২০১২।  Knott, Leslie (এপ্রিল ৮, ২০০৯)। "Fifteen months across the world with Afghanistan"। Cricinfo। ESPN। সংগ্রহের তারিখ ৮ এপ্রিল ২০১২।  "Afghanistan Cricket Federation Annual General Meeting"। CricInfo। ESPN। জুন ২৯, ২০০৩। সংগ্রহের তারিখ ৮ এপ্রিল ২০১২।  ইএসপিএনক্রিকইনফোতে তাজ মালিক (ইংরেজি) ক্রিকেটআর্কাইভে তাজ মালিক (সদস্যতা প্রয়োজনীয়) (ইংরেজি)
ফাজিলপুর ইউনিয়ন, ফেনী সদর

ফাজিলপুর ইউনিয়ন বাংলাদেশের ফেনী জেলাধীন সদর উপজেলার অন্তর্গত ১২ নং ইউনিয়ন। ফেনী সদর উপজেলার দক্ষিণ দিকে ঢাকা-চট্টগ্রাম জাতীয় মহাসড়ক ও ঢাকা-চট্টগ্রাম জাতীয় রেলপথের উত্তর পাশে মনোরম পরিবেশে ফাজিলপুর ইউনিয়নের অবস্থান। ফাজিলপুর ইউনিয়নের আয়তন ১১.৭০ বর্গ কিলোমিটার প্রায়। ২০২২ সালের জনশুমারি অনুযায়ী ফাজিলপুর ইউনিয়নের জনসংখ্যা ৩৪৮৮৭ জন। ফেনী সদর উপজেলার দক্ষিণ-পূর্বাংশে ফাজিলপুর ইউনিয়নের অবস্থান। এ ইউনিয়নের দক্ষিণে ফরহাদনগর ইউনিয়ন; পশ্চিমে ছনুয়া ইউনিয়ন; উত্তর-পশ্চিমে মোটবী ইউনিয়ন; উত্তর-পূর্বে ছাগলনাইয়া উপজেলার রাধানগর ইউনিয়ন এবং পূর্বে মুহুরী নদী, ছাগলনাইয়া উপজেলার শুভপুর ইউনিয়ন ও ঘোপাল ইউনিয়ন অবস্থিত। ফাজিলপুর ইউনিয়ন ফেনী সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হলো: ফাজিলপুর গ্রাম শিবপুর গ্রাম রাজনগর গ্রাম মৌজা সংখ্যা: ৩টি প্রধান বাজার: ৪টি ফাজিলপুর ইউনিয়নের স্বাক্ষরতার হার ৭০% (প্রায়)। মাদ্রাসা ফাজিলপুর ওয়ালিয়া ফাজিল (ডিগ্রী) মাদ্রাসা ফাজিলপুর সিদ্দিক এ আকবর মাদ্রাসা ফাজিলপুর মুজিবিয়া ইসলামিয়া আলিম মাদ্রাসা শিবপুর উম্মুল মুমিনিন মহিলা দাখিল মাদ্রাসা উত্তর ফাজিলপুর লস্করতালুক নূরানী তালিমুল কুরআন হাফেজিয়া মাদ্রাসা ও এতিমখানা ‌ প্রাথমিক বিদ্যালয় শিবপুর বটতলী সরকারী প্রাথমিক বিদ্যালয় শিবপুর বটতলী সালেহ-ফেরদৌস একাডেমী মাধ্যমিক বিদ্যালয় ফাজিলপুর উচ্চ বিদ্যালয় ফাজিলপুর ডব্লিউ.বি কাদরী উচ্চ বিদ্যালয় শিবপুর আর.বি হাট আলী আহমদ উচ্চ বিদ্যালয় কলেজ ফেনী সাউথ-ইষ্ট ডিগ্রী কলেজ, ফাজিলপুর ফাজিলপুর ইউনিয়নে স্বাস্থ্য বিষয়ক মোট তিনটি প্রতিষ্ঠান রয়েছে। ফাজিলপুর ও শিবপুর উভয় গ্রামে এই প্রতিষ্ঠানসমূহের অবস্থান। ইউনিয়ন স্বাস্থ্য কেন্দ্র: ০১ টি; ফাজিলপুর গ্রামে অবস্থিত। ইউনিয়ন উপ স্বাস্থ্য কেন্দ্র: ০১ টি; শিবপুর গ্রামে (বটতলী বাজারে) অবস্থিত। কমিউনিটি ক্লিনিক: ০১ টি; শিবপুর গ্রামে (ভূইয়ার হাটে) অবস্থিত। ফাজিলপুর ইউনিয়নের যোগাযোগ ব্যবস্থা খুবই ভালো। এই ইউনিয়নের উপর দিয়ে ঢাকা-চট্টগ্রাম (জাতীয়) মহাসড়ক ও ঢাকা-চট্টগ্রাম (জাতীয়) রেলপথ রয়েছে। যা চট্রগ্রাম শহরের সাথে সংযুক্ত হয়েছে। ফেনী শহর থেকে খুব সহজে ফাজিলপুর ইউনিয়নের যে কোনো গ্রামে যাতায়াত করা যায়। মুহুরী নদী ফাজিলপুর ইউনিয়নের পূর্ব পাশ দিয়ে উত্তর-দক্ষিণে প্রবাহিত হয়ে দক্ষিণে বঙ্গোপসাগরের সাথে মিলিত হয়েছে। ঐতিহ্যবাহী ফাজিলপুর রহিম উল্যাহ সাহেবের বাজার ফাজিলপুর ইউনিয়নের প্রধান বাজার। অন্যান্য বাজার সমুহ হলো: বটতলী বাজার (শিবপুর) ভূঁইয়ার হাট (শিবপুর) আল আমিন মার্কেট (শিবপুর) কলাতলী বাজার (ফাজিলপুর) হাজী ওসমান গনির বাজার (নতুন বাজার) মুহুরী নদী মুহুরী সেতু ফাজিলপুর রেলওয়ে স্টেশন মোহাম্মদ সাইফুদ্দিন, ক্রিকেটার, বাংলাদেশ জাতীয় ক্রিকেট দল। ফেনী সদর উপজেলা ফেনী সদর থানা ফেনী জেলা